**Tájékoztató a nyelviskola szabályzatáról, általános szerződési feltételek**

**Kedves Tanulónk! Köszönjük, hogy nyelviskolánkat választottad!**

Mint minden intézménynél, nálunk is érvényesek bizonyos szabályok, amiket szeretnénk, ha betartanál a rugalmas és zökkenőmentes, közös együttműködés érdekében.

Intézményünkben

**Oktatási forma szerint:**

Magánoktatásban (1 fő)

Csoportos oktatásban (2-8 fő) lehet tanulni.

**A tanórák hossza szerint:** 45 és 60 perces lehet, illetve ezek többszörösei.

**Felnőttképzési törvény** a továbbiakban Fkth (2013. évi LXXVII. törvény) meghatározása **szerint:**

*Felnőttképzési tevékenységnek minősül és a Fktv. hatálya alá tartozik egy oktatás vagy* képzés, ha mindhárom alapelvnek együttesen megfelel:

1. a képzés szervezője felnőttképzőnek minősül, (Fktv. 1. § (1) bekezdése a) pontjának nyitó szövegrésze),

2. a képzés szervezetten és üzletszerűen gazdasági tevékenység keretében valósul meg,

(Fktv. 1. § (1) bekezdés a) pont ab) alpontja),

3. a képzés célirányosan kompetenciaalakításra vagy -fejlesztésre irányul.

(Fktv. 1. § (1) bekezdés a) pont ab) alpontja, 2. § 7. pontja).

*Nem minősül felnőttképzési tevékenységnek és nem tartozik Fktv. hatálya alá :*

- Egy nem meghatározható időkeretű, felzárkóztató/ korrepetálási célú nyelvóra

- A korrepetálás, fejlesztői óra vagy a coaching tevékenység, amennyiben nem a képző határozza és tervezi meg előre a képzési tevékenységének időbeliségét.

-Ha a képzésben részt vevő személy a képzés célját, célrendszerét, a saját tanulási folyamatát maga tervezi meg és irányítja.

- Ha a képzés nem zárul tudásméréssel vagy vizsgával, valamint a képzés végzetével a képzésben részt vevő nem kap annak elvégzéséről igazolást vagy tanúsítványt.

Emellett fontos kiemelni, hogy az Fktv. nem tesz különbséget életkor alapján, azaz a 18 év alattiak számára nyújtott képzések is az Fktv. hatálya alá tartoznak.

Amennyiben a képzés az Fktv. hatálya alá tartozik az Akadémia Nyelviskola Kft és a képzésben résztvevő felnőttképzési szerződést köt.

**A tanórák helyszíne** lehet:

- kihelyezett (külső helyszínen, például cégnél) tanfolyamok

- nem kihelyezett (az iskola tantermei) tanfolyamok

- skype tanfolyamok

**A tandíjat fizető szerint** lehet céges, illetve lakossági tanfolyam

**I. Tandíjfizetés lakossági tanfolyamok esetében:**

1. **A legelső óra ingyenes azon tanítványunk részére, aki kedveli mindkét Facebook oldalunkat: Akadémia Nyelviskola és Mária Valéria Nyelviskola**
2. **A tandíjat 1 hónapra előre kérjük. Ennek összegét** az árjegyzék alapján a tanárod számolja ki. Az árjegyzék honlapunkon vagy irodánkban elérhető. Az előre kiszámolt tandíj **módosítására** csak **minden hónap utolsó napjáig** van lehetőség. A tandíj befizetését az adott hónap 7. napjáig Esztergomban teheted meg személyesen. A tandíj összegét átutalással is lehet rendezni, kérjük vedd fel a kapcsolatot az irodával az számlázási adatok egyeztetése végett.
3. ***Azon tanítványoknak, akik az adott hónap 7-ig nem fizetik be a tandíjat, szüneteltetjük az oktatását!***
4. A csoportoknál a tandíj a csoport létszámától függően változhat (nőhet, ha kevesebben vannak a csoportban, illetve csökkenhet, ha növekszik a létszám), **de csak a következő hónaptól!**

5**. A tanfolyam díja lakossági tanfolyamok esetében tartalmazza:** Az előzetes tudásszint-felmérést, tudásszint-felmérés eredményeinek kiértékelését. A tanuló beléptetését a képzési folyamatba, tanfolyamszervezést, adminisztrációt, tankönyvek, hanganyagok, oktatási segédanyagok kedvezményes áron történő beszerzését a megrendelő költségére.

**II. Tandíjfizetés céges tanfolyamok esetében:**

**Céges, kihelyezett tanfolyamok esetében, a tandíjat fizető céggel kötött szolgáltatási szerződés alapján történik a tandíjfizetés.**

**III. Órák lemondása**

1. Tanórát nem mondhatsz le, CSAK egy alkalommal havonta, **legkésőbb 24 órával az óra megkezdése előtt.** Ezt az órát legkésőbb a következő hónap első hetében kötelező pótolni. Amennyiben az óra lemondása az óra megkezdése előtt 24 órán belül érkezik, az órát ki kell fizetni. A lemondás igazolható és visszakövethető módon kell, hogy történjen (SMS vagy e-mail). A tanuló kérésére lemondott óra pótlására a tanárnak kell időpontot javasolnia, amit a tanuló, ha nem fogad el, akkor a pótlásra nincs egyéb lehetőség.
2. Az előre megbeszélt havi óraszám alkalmankénti módosítására nincs lehetőség.
3. A tanár szintén max. 1 órát mondhat le a fentiek szerint, és amelyet szintén pótolni kell. A tanár tartós elfoglaltsága esetén helyettesítésről gondoskodunk.
4. Kizárólag kórházi kezelés (kórházi zárójelentés) vagy előre bejelentett tartós szabadság, üzleti út esetén nem kell a lemondott órák után járó tandíjat kifizetni.
5. Órák lemondása és tandíj visszafizetése csoportok esetében nem lehetséges
6. A megkezdett tanfolyam bármely okból (szabadság, üzleti út) évente összesen, maximálisan 4 hétre szüneteltethető, bármelyik fél kérésére. A szüneteltetés időtartamát és kezdetét, legalább annak kezdetét megelőző hónap végén jelezni kell. A Nyelviskola fenntartja a jogot, hogy tanfolyam, a Megrendelő vagy a tanuló kérésére történő éves 4 hétnél nagyobb mértékű szüneteltetése esetén az adott tanfolyam oktatásától elálljon.

**IV. Késés**

Ha késel az óráról, a várakozási idő magánórák esetén: 10 perc, csoportos tanítás esetén: 15 perc. Tehát 10 ill. 15 percet vár rád a tanár, illetve várathat meg téged.

**V Összeférhetetlenség:**

**Tilos a nyelviskola tanárának a nyelviskola keretein kívül bármilyen formában oktatnia téged vagy az általad ajánlott barátot, családtagot vagy fordítást végezni neked. Ez egy alapszabály, amely megszegése esetén aznap megszakítjuk a tanár és a nyelviskola közös munkáját, valamint az oktatásod.**

**VI. Biztonság, tisztaság, parkolás:**

Az Esztergom Szent Tamás utca 11. előtt lévő három darab parkolóhely kizárólag a tanítványok részére van fenntartva.

Az esztergomi nyelviskolához közeli egyéb parkolási lehetőség: Esztergom, Béke tér – 2 perc gyalog.

Kérünk mindenkit, hogy óra után rendben, tisztán hagyja maga után a termet és a mellékhelyiséget

is.

**VII. Egyéb**

1. A **tankönyveket** 10 %-os kedvezménnyel tudjuk beszerezni
2. A **nyelviskola elérhetőségei:** Tel./fax: 33/ 403-520, 06 30/605-2016

admin@mariavaleria.hu, www.mariavaleria.hu

admin@akademianyelviskola.hu, www.akademianyelviskola.hu

1. Nyitvatartás: **Esztergom: hétfőtől-csütörtökig 9.00 – 16.00,**

 **pénteken 9.00 – 13.00**

**Kérjük az ügyfélfogadás idejének betartását!**

**VIII. Tanárok és az iskola értékelése**

Lehetőséged van intézményünket és a téged oktató tanárt értékelni, észrevételedet közölni a mariavaleria.hu és az akadémianyelviskola.hu honlapjainkon. A kitöltött értékelés anonim.

**IX. A nyelviskola egyéb tevékenységei és szolgáltatásai :**

* **Nyelvvizsgáztatás:**
* A vizsgák időpontjai a honlapunkon elérhetőek.
* **Próbanyelvvizsgáztatás:**

a próbanyelvvizsga díja 5000 Ft, diákigazolvány felmutatása esetén 4000 Ft

 Próbavizsgán a valós vizsgák anyagához hasonló feladatokat adunk a résztvevőknek.

* **Tolmácsolás, fordítás**
* **Tesztkönyv- és tankönyvrendelés:**

A [www.mariavaleria.hu](http://www.mariavaleria.hu), ill. www.akademianyelviskola.hu honlapokon.

Az oktatás során a csoport kialakításánál az életkori sajátosságokat, a munkahelyi és a szociális hátteret is figyelembe vesszük, csakúgy, mint a munkahelyi és egyéb elfoglaltságokból adódó szűkös időráfordítás, valamint az óralátogatás korlátozott lehetőségét.

A képzés elvégzéséről intézményünk igény esetén a résztvevő nevére szóló tanúsítványt állít ki, amelyet a tanuló intézményünk székhelyén kap meg. Ez a tanúsítvány igazolja az elvégzett képzést, valamint hogy a tanuló intézményünk hallgatója volt.

**X. Elérhetőségeink**

Ha szolgáltatásainkról többet szeretne megtudni, kérjük látogasson el honlapunkra www.akademianyelviskola.hu, vagy keresse munkatársainkat Komárom–Esztergom megyében a

06-33/403-520 és a 06-30/6052016-os telefonszámon, akik készséggel állnak az Ön rendelkezésére.

A fenti szabályokat mindannyiunk érdekében, alapos megfontolás után állítottuk össze, melyek betartásával garantálni tudjuk az oktatás megfelelő körülményeit és magas színvonalát.

Ezen tájékoztatónkat honlapunkon is megtekintheti, illetve személyesen kollégáinktól is átveheted.

Tájékoztatunk, hogy személyes adataid védelméről szóló tájékoztatónkat a honlapunkon az *Adatvédelmi tájékoztatóban* találhatod meg.

***Megértésedet megköszönve sok sikert kívánunk tanulmányaidhoz!***

Erős Attila Levente

ügyvezető